เอเคบีโฟร์ตีเอตกรุ๊ป
ประวัติ

เมื่อวันที่ 8 ธันวาคม พ.ศ. 2548 ยาซูชิ อากิโมโตะ ได้ก่อตั้งวงไอดอลญี่ปุ่นเอเคบีโฟร์ตีเอต (AKB48) ขึ้นที่ย่านอากิฮาบาระ โดยภายหลังวงนี้เป็นวงนำของ 48 กรุ๊ป หลังจากนั้น 3 ปีต่อมา วงน้องสาววงแรกเอสเคอีโฟร์ตีเอต (SKE48) ก็ได้ก่อตั้งขึ้นเช่นเดียวกันที่เมืองนาโงยะ และเป็นก้าวแรกของการขยายสาขาในเครือ 48 กรุ๊ป  ต่อมาในปี พ.ศ. 2552 ได้มีการก่อตั้งวงน้องสาวอีก 1 วงในชื่อเอสดีเอ็นโฟร์ตีเอต (SDN48) ประจำย่านอากิฮาบาระ ประกอบด้วยสมาชิกที่อายุมากกว่า 20 ปี  ซึ่งวงนี้เป็นวงเดียวในเครือที่ถูกปิดตัวลงในเวลาต่อมา  เนื่องจากสมาชิกทุกคนได้จบการศึกษาเมื่อวันที่ 31 มีนาคม พ.ศ. 2555  เมื่อเดือนตุลาคม พ.ศ. 2553 ได้มีการก่อตั้งวงเอ็นเอ็มบีโฟร์ตีเอต (NMB48) ที่เมืองโอซากะ  และเอชเคทีโฟร์ตีเอต (HKT48) ที่เมืองฟูกูโอกะ ในเดือนตุลาคม พ.ศ. 2554 และมีการก่อตั้งวงเจเคทีโฟร์ตีเอต (JKT48) ที่จาการ์ตา ในเดือนพฤศจิกายนในปีเดียวกัน ถือว่าเป็นวงน้องสาวต่างประเทศครั้งแรกของเครือ 48 กรุ๊ป
ต่อมาได้มีการก่อตั้งวงเอสเอ็นเอชโฟร์ตีเอต (SNH48) ขึ้นที่ช่างไห่ ในเดือนตุลาคม พ.ศ. 2555  แต่อากิโมโตะได้ยุติสัญญาหลังจากที่พบว่าทางวงได้จัดตั้งวงน้องสาวขึ้นเองในประเทศจีน โดยได้มีการประกาศเกี่ยวกับสิ่งนี้ในเว็บไซต์อย่างเป็นทางการของเอเคบีโฟร์ตีเอต (AKB48)
เมื่อเดือนพฤศจิกายน พ.ศ. 2556 ได้มีการดราฟต์[โปรดขยายความ] เกิดขึ้นครั้งแรก ซึ่งเปิดโอกาสให้กัปตันของแต่ละวงได้เลือกสมาชิกที่อยากจะให้เข้าวงตนเอง  ต่อมามีการดราฟท์ครั้งที่ 2 ในปี พ.ศ. 2558  และสำหรับวงน้องสาววงใหม่เอสพีอาร์โฟร์ตีเอต (SPR48) ประจำเมืองซัปโปะโระ อากิโมโตะได้เล่าถึงแผนที่จะจัดตั้งวงน้องสาววงนี้ขึ้นเมื่อช่วงปี พ.ศ. 2556 แต่ปัจจุบันวงนี้ยังไม่มีแผนที่จะเปิดตัวในอนาคต
ในเดือนสิงหาคม พ.ศ. 2558 ได้มีการเปิดตัววงน้องสาวอีกวงในชื่อเอ็นจีทีโฟร์ตีเอต (NGT48) ซึ่งเป็นวงแรกในเมืองนีงาตะ  และในงานคอนเสิร์ตของเอเคบีโฟร์ตีเอต (AKB48) เมื่อช่วงเดือนกุมภาพันธ์ พ.ศ. 2560 ก็มีการเปิดตัววงน้องสาวใหม่บีเอ็นเคโฟร์ตีเอต (BNK48) ประจำกรุงเทพมหานคร  และในปลายปีเดียวกันเอสทียูโฟร์ตีเอต (STU48) ก็ได้ถือกำเนิดขึ้น ซึ่งวงนี้มีแหล่งกำเนิดเป็นภูมิภาคเซโตอุจิ ไม่ใช่เป็นเมืองอย่างวงอื่นๆ ในเครือ 48 กรุ๊ป
ในปี พ.ศ. 2561 ได้มีการเปิดตัววงทีพีอีโฟร์ตีเอต (TPE48) ประจำไทเป  และเอ็มเอ็นแอลโฟร์ตีเอต (MNL48) ประจำมะนิลา  รวมถึงเปิดตัวเอเคบีโฟร์ตีเอต ทีมเอสเอช (AKB48 Team SH) ประจำช่างไห่ อีกด้วย
ในเดือนสิงหาคมเนื่องจากเรื่องการขาดทุนและข้อตกลงของสัญญา จึงปิดตัววงทีพีอีโฟร์ตีเอต (TPE48) โดยให้ฝ่ายบริหารทางประเทศญี่ปุ่นดูแลวงภายใต้ชื่อเอเคบีโฟร์ตีเอต ทีมทีพี (AKB48 Team TP) และในช่วงเดือนพฤศจิกายนปีเดียวกันนั้น ได้มีการเปิดตัววงน้องสาวต่างประเทศวงใหม่เกิดขึ้นเอสจีโอโฟร์ตีเอต (SGO48) ประจำนครโฮจิมินห์ ของประเทศเวียดนาม โดยชื่อของวงได้นำชื่อเก่าของเมืองมาใช้ โดยวันที่ 22 ธันวาคม พ.ศ. 2564 ทางเอสจีโอโฟร์ตีเอต (SGO48) ประกาศยุติกิจกรรมและปิดตัววง เนื่องจากสถานการณ์การแพร่ระบาดของ COVID-19
ในเดือนมิถุนายน ได้ก่อตั้งวงน้องสาวของบีเอ็นเคโฟร์ตีเอต (BNK48) คือวงซีจีเอ็มโฟร์ตีเอต (CGM48) วงประจำจังหวัดเชียงใหม่
เมื่อวันที่ 1 มกราคม พ.ศ. 2567 มีการประกาศการก่อตั้งเคแอลพีโฟร์ตีเอต (KLP48) ซึ่งตั้งอยู่ในกัวลาลัมเปอร์ ประเทศมาเลเซีย ในบัญชีโซเชียลมีเดียอย่างเป็นทางการของเอเคบีโฟร์ตีเอต (AKB48) และหน้าอย่างเป็นทางการของเคแอลพีโฟร์ตีเอต (KLP48) มีกำหนดเปิดตัวในเดือนสิงหาคม พ.ศ. 2567
| ปีก่อตั้ง (พ> ศ.) | ชื่อ | ฐานที่ตั้ง | ประเทศ | หมายเหตุ |
| --- | --- | --- | --- | --- |
| 2551 | เอสเคอีโฟร์ตีเอต (SKE48) | ซากาเอะ, นาโงยะ | ญี่ปุ่น |  |
| 2551 | เอสดีเอ็นโฟร์ตีเอต (SDN48) | อากิฮาบาระ, โตเกียว | ญี่ปุ่น | ปิดตัวแล้ว |
| 2554 | เอ็นเอ็มบีโฟร์ตีเอต (NMB48) | นัมบะ, โอซากะ | ญี่ปุ่น |  |
| 2554 | เอชเคทีโฟร์ตีเอต (HKT48) | ฮากาตะ, ฟูกูโอกะ | ญี่ปุ่น |  |
| 2554 | เจเคทีโฟร์ตีเอต (JKT48) | จาการ์ตา | อินโดนีเซีย | วงน้องสาวต่างประเทศวงแรก |
| 2554 | ทีพีอีโฟร์ตีเอต (TPE48) | ไทเป | ไต้หวัน | โปรเจกต์ถูกยกเลิก |
| 2555 | เอสเอ็นเอชโฟร์ตีเอต (SNH48) | ช่างไห่ | จีน | ปัจจุบันไม่มีความเกี่ยวข้องกับ 48 Group อีก |
| 2556 | เอสพีอาร์โฟร์ตีเอต (SPR48) | ซับโปโร, ฮอกไกโด | ญี่ปุ่น | โปรเจกต์ไม่มีความเคลื่อนไหว |
| 2558 | เอ็นจีทีโฟร์ตีเอต (NGT48) | นีงาตะ, นีงาตะ | ญี่ปุ่น |  |
| 2559 | บีเอ็นเคโฟร์ตีเอต (BNK48) | กรุงเทพมหานคร | ไทย |  |
| 2559 | เอสทียูโฟร์ตีเอต (STU48) | เซโตอูจิ | ญี่ปุ่น |  |
| 2559 | เอ็มเอ็นแอลโฟร์ตีเอต (MNL48) | มะนิลา | ฟิลิปปินส์ |  |
| 2559 | ทีพีอีโฟร์ตีเอต (TPE48) | ไทเป | ไต้หวัน | ถูกเปลี่ยนชื่อและสังกัด |
| 2560 | เอ็มยูเอ็มโฟร์ตีเอต (MUM48) | มุมไบ | อินเดีย | ถูกเปลี่ยนชื่อ |
| 2561 | เอเคบีโฟร์ตีเอต ทีมเอสเอช (AKB48 Team SH) | ช่างไห่ | จีน | แทน SNH48 เดิม |
| 2561 | เอสจีโอโฟร์ตีเอต (SGO48) | โฮจิมินห์ | เวียดนาม | ปิดตัวแล้ว |
| 2561 | เอเคบีโฟร์ตีเอต ทีมทีพี (AKB48 Team TP) | ไทเป | ไต้หวัน | แทน TPE48 เดิม |
| 2562 | ซีจีเอ็มโฟร์ตีเอต (CGM48) | เชียงใหม่ | ไทย | วงน้องสาวของ BNK48 |
| 2562 | เอ็มยูบีโฟร์ตีเอต (MUB48) | มุมไบ | อินเดีย | แทน MUM48 เดิม; ปิดตัวแล้ว |
| 2562 | ดีอีแอลโฟร์ตีเอต (DEL48) | เดลี | อินเดีย | ปิดตัวแล้ว |
| 2567 | เคแอลพีโฟร์ตีเอต (KLP48) | กัวลาลัมเปอร์ | มาเลเซีย |  |
| วง | วันก่อตั้ง | วันปิดตัว | แหล่งกำเนิด | แหล่งกำเนิด | สีประจำวง | สังกัด | ค่ายเพลง |
| --- | --- | --- | --- | --- | --- | --- | --- |
| SDN48 | เดือนสิงหาคม พ.ศ. 2552 | เดือนมีนาคม พ.ศ. 2555 |  ญี่ปุ่น | อากิฮาบาระ | สีเงิน (ไล่เฉดสี) | AKS | Universal Music LLC |
| MUB48 | เดือนธันวาคม พ.ศ. 2560 | เดือนกรกฎาคม พ.ศ. 2565 |  อินเดีย | มุมไบ | สีเขียว-สีขาว | YKBK48 Entertainment Pvt. Ltd. |  |
| DEL48 | เดือนธันวาคม พ.ศ. 2562 | เดือนกรกฎาคม พ.ศ. 2565 |  อินเดีย | เดลี | สีส้ม-สีขาว | YKBK48 Entertainment Pvt. Ltd. |  |
| SGO48 | เดือนพฤศจิกายน พ.ศ. 2561 | เดือนธันวาคม พ.ศ. 2564 |  เวียดนาม | ไซ่ง่อน | สีของดอกบัว | YAG Entertainment |  |